17.01.2021

***פרוטוקול ישיבת מועצה שלא מן המניין מס. 1/21***

מליאת המועצה , התכנסה היום 11.01.2021 בשעה 16:00 בישיבתה שלא מן המניין מס. 1/21 ,באולם הישיבות בבניין המועצה

***על סדר היום : אישור תקציב המועצה לשנת 2021***

***חברים משתתפים :***

1. ראש המועצה , אמיר מזראריב
2. חבר המועצה , פתחי רחאל היב
3. חבר המועצה , מוסא עיאדאת
4. חבר המועצה , מנסור גריפאת
5. חבר המועצה , ח'אלד גריפאת
6. חבר המועצה , סעיד גריפאת
7. חבר המועצה , עומרי מזאריב
8. חבר המועעצה , כארם מזאריב

***חברים חסרים :***

1. יאסר היב

***משתתפים אחרים :***

1. מזכיר המועצה , אבראהים היב
2. יועמ"ש הרשום ,עו"ד טארק מזאריב
3. גזבקר המועצה , רו"ח בני קונפורטי
4. רו"ח לואי עלימי

ראש המועצה , פתח את הישיבה וברך את הנוכחים . היתה לנו ישיבה מקדימה , היו הערות של חברי המועצה , אני סומך על חברי המועצה שיקחו את העניין באופן מקצועי ולטובת הישוב . אם יש לכם הערות או בקשות , בעדכון התקציב בהמשך נשריין קצוב לבקשות שלכם במידת האפשר .

גזבר המועצה , רו"ח בני קונפורטי : אני הספקתי ללמוד את התקציב שהוכן ע"י הגזבר הקודם , במהלך הימים הקודמים בדקתי כמה נקודות בתקציב , כאשר בהמשך ניתן לתקן כמה נושאים .

ראיתי שבתקציב נרשמה הגדלה של 1 מלש"ח מהארנונה בעקבות בצוע סקר הנכסים , אך לדעתי סקר הנכסים לא מתקדים , לכן לא צפוי ממנו הכנסות בתקציב 2021 .

לאור האמור לעיל , עשיתי שינוי קטן והקטנתי את ההכנסות של הארנונה ב- 400,000 ₪ וכנגד אחזקת תאורת רחוב . גם בתוכנית של אתגרים , קבלנו במקום 500,000 ₪ סכום של 630,000 ₪ , ברשוי עסקים , הבעברתי 50,000 ₪ לשכר עובד .

התקציב של 21 הוא לא כזה קשיח , ואפשר לעשות בו שנויים קטנים פנימיים .

רו"ח לואי עלימי , הציג את הצעת התקציב , ענה על שאלות החברים .

כמו כן דבר על התחזית שהיתה בשנה שעברה , מה שקרה בשנת 2020 ,התחזית לא היתה ריאלית והדברים השתנו .

בשנת 2021 לא יודעים מה יקרה ובמהלך השנה אנחנו ,נתאים את התקציב לפי הצרכים .

התקציב הרגיל הוא תקציב מוגבל ואין לך מקורות אחרים כמו התקציב הבלתי רגיל ,, לכן חייבים להגדיל את ההכנסות מהארנונה .

התקציב נבנה בזהירות , ובמידה שהקורונה תמשיך ולא נגבה בארנונה עפ"י התחזית , אז חייבים למצא דרך אחרת .

סה"כ הצעת תקציב המועצה לשנת 2021 , הינו 50,708 מלש"ח .

חבר המועצה , נמר פתחי היב : חברים בואו נתקדם

חבר המועצה , חאלד גריפאת : מדוע לא תוקצב שומר לבית ספר גריפאת ?

חבר המועצה , פתחי היב : אנחנו התכנסנו היום בכדי לאשר את התקציב , כי בפעם שעברה ישבנו ביחד , דנו בהצעת התקציב , בקשנו עדכון מספר סעיפים ונאשר .

חבר המועצה , ח'אלד גריפאת : יש הרבה דברים שצריך לתקן , במיוחד בבית ספר גריפאת , הובטח לנו להגדיל את חיבור החשמל , להסיר מפגעי בטיחות , לבנות גבשושיות בביש המוביל לגן ילדים ועוד ועוד , אך שום דבר לא בוצע , לכן אני נגד הצעת התקציב .

ראש המועצה , בקש מחברי המועצה לאשר את הצעת התקציב לשנת 2021 .

אבקש הצבעה :

מי בעד התקציב ?

ראש המועצה , מר אמיר מזאריב : ***אני בעד***

חבר המועצה, מר פתחי היב : ***אני בעד***

חבר המועצה , חוסין עיאדאת :  ***אני בעד***

חבר המועצה , חאלד גריפאת : ***אני נגד***

חבר המועצה , כארם מזאריב : ***אני נגד***

חבר המועצה , מנסור גריפאת : ***אני נגד***

חבר המועצה , מר עומרי מזאריב : ***אני נגד***

חבר המועצה , סעיד גריפאת : ***אני נגד***

***הצעת תקציב המועצה נפלה בהצבעת רוב של חמשה נגד ושלושה בעד***

חבר המועצה , מר פתחי היב : לא מפילים תקציב בשביל אי הקמת עמוד תאורה , או מפגע בטיחותי , או דברים שוליים אחרים .

ראש המועצה : ברור שהייתה התארגנות לא מוצדקת , התקציב הוא מצויין למועצה ואתם הכשלתם את התקציב .

חבר המועצה , חוסין עיאדאת : פונה לחאלד גריפאת : "אתה מבזה את בית המשפט , אתה מבזה את ועדת המכרזים , פסלת את מכרז תאורת רחוב וממשיך לטרפד מהלכים במועצה .

הישיבה ננעלה בשעה 17:16

רשם : אבראהים היב , מזכיר המועצה